Diari Oficial de la Generalitat Valenciana


Sumari del DOGV 9898, del 22-07-2024 (2024/7116)

RESOLUCIÓ de 10 de juliol de 2024, de la Presidència del Consorci del Consell de l'Horta de València, per a la provisió, pel sistema de lliure designació, d'un lloc de treball vacant de naturalesa funcionarial en el Consorci del Consell de l'Horta de València, convocatòria número 95/2024.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9898

Data del DOGV
:   22-07-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/7116

CVE
:   ZQCW-J-6370-2967

Data del document
:   10-07-2024

Organisme emissor
:   Consorci del Consell de l'Horta de València

Tipus de document
:   Resolució

Vista la Resolució de 3 de juny de 2024, de la Direcció General de Funció Pública, per la qual es convoca la provisió, pel sistema de lliure designació, d'un lloc de treball vacant de naturalesa funcionarial en el Consorci del Consell de l'Horta de València. Convocatòria 95/2024 (DOCV 9867; 10.06.2024).

Vist l'informe preceptiu i vinculant, de 28 de juny de 2024, emés per la Direcció General de Funció Pública, sobre el compliment dels requisits de participació de les persones interessades, per a la provisió corresponent a esta convocatòria 95/2024, pel procediment de lliure designació, del lloc de treball número 41620, cap del Servici d’Administració.

Vist l'informe proposta, de 4 de juliol de 2024, de la gerència del Consorci del Consell de l'Horta de València, per a la provisió del lloc 41737 de la present convocatòria.

Vist el que s'establix en l'article 62.2 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, la publicació de la present resolució servirà de notificació a totes les persones interessades, a l'efecte de possibles impugnacions o recursos.

Considerant que les persones candidates complixen els requisits exigits en la convocatòria, i tenint en compte els mèrits al·legats i acreditats, atesos la seua experiència professional, la seua formació, tant en matèria jurídica com econòmica, i el coneixement de l'estructura, l’organització i les funcions del Consorci del Consell de l'Horta de València, resulta idònia, per a l'adjudicació del lloc oferit amb caràcter definitiu, la candidata María Jesús Martínez Lucas.

De conformitat amb el que es disposa en les bases quarta i quinta de la resolució de la convocatòria citada, així com en els articles 3, 110 i 115 de la Llei 4/2021, de 16 d'abril, de la Generalitat, de la funció pública valenciana, i en els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i en virtut de l'article 5 i següents de la Resolució de 20 d'abril de 2022, de la consellera d'Agricultura, Desenvolupament Rural, Emergència Climàtica i Transició Ecològica, pel qual s'aprova el Reglament orgànic i funcional del Consorci del Consell de l'Horta de València on s'establix, l'estructura de l'òrgan operatiu de caràcter tècnic,

RESOLC

*Primer*

Nomenar María Jesús Martínez Lucas, funcionària de carrera del grup A1, amb YWL 7098[...]A0, com a cap del Servici d’Administració, lloc de treball número 41250, administració general, grup A1, complement de destí 28 i complement específic E050, adscrit al Consorci del Consell de l'Horta de València.

*Segon*

El cessament en l'actual lloc de treball es produirà d'ofici el mateix dia en què es publique la present resolució en el *Diari Oficial de la Generalitat Valenciana.*

La presa de possessió en el nou destí es produirà l'endemà de la publicació de la present resolució en el *Diari Oficial de la Generalitat Valenciana*.

La publicació d'esta resolució produirà els efectes de notificació, d’acord amb el que es disposa en l'article 45.1.b de la Llei 39/2015, d'1 d'octubre, del procediment administratiu comú de les administracions públiques.

Contra la present resolució, que posa fi a la via administrativa, es podrà interposar potestativament recurs de reposició davant el mateix òrgan que ha dictat l'acte, en el termini d'un mes comptat a partir de l'endemà de ser notificada, o bé, recurs contenciós administratiu davant el jutjat contenciós administratiu de València, o davant el jutjat contenciós administratiu en la circumscripció on tinga la persona demandant el seu domicili, en el termini de dos mesos comptats a partir de l'endemà de la seua notificació. Tot això de conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.

  

València, 10 de juliol de 2024

José Luis Aguirre Larrauri

President del Consorci del Consell de l'Horta